[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 26.11.2008

COM(2008) 797 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης

Αιτιολογία και στόχοι της πρότασης

Απαιτούνται αυτόνομες κοινοτικές δασμολογικές ποσοστώσεις για νέα προϊόντα ή ο όγκος ορισμένων αυτόνομων κοινοτικών δασμολογικών ποσοστώσεων δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσοστώσεων. Απαντώντας στο αίτημα αρκετών κρατών μελών, η Επιτροπή, σε συνεργασία με τους αρμόδιους κυβερνητικούς εμπειρογνώμονες, εξέτασε το ενδεχόμενο ανοίγματος, αύξησης ή παράτασης των αυτόνομων δασμολογικών ποσοστώσεων για ορισμένα βιομηχανικά προϊόντα.

Γενικό πλαίσιο

Στις 20 Δεκεμβρίου 1996, το Συμβούλιο εξέδωσε τον κανονισμό (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα, ώστε η κοινοτική ζήτηση για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους. Έπρεπε να ανοιχθούν κοινοτικές δασμολογικές ποσοστώσεις με μηδενικό δασμό για τις κατάλληλες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στο πλαίσιο της ομάδας «Δασμολογική Οικονομία», προέκυψε ότι τα κράτη μέλη ήταν διατεθειμένα να ανοίξουν ή να αυξήσουν τις ποσοστώσεις για τα προϊόντα που αφορά η πρόταση κανονισμού, χωρίς να διαταραχθούν οι αγορές των εν λόγω προϊόντων.

Ισχύουσες διατάξεις στον τομέα της πρότασης

Κανονισμός (ΕΚ) αριθ. 2505/96 (EE L 345 της 31.12.1996, σ. 1), όπως τροποποιήθηκε τελευταία με τον κανονισμό (ΕΚ) αριθ. 556/2008 (EE L 160 της 19.6.2008, σ. 1).

Συνοχή με άλλες πολιτικές και στόχους της Ένωσης

Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Ειδικά η παρούσα πρόταση δεν αποβαίνει σε βάρος αναπτυσσόμενων χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες και δυνάμει υποψήφιες χώρες των Δυτικών Βαλκανίων).

Διαβούλευση με τα ενδιαφερομενα μερη και εκτιμηση αντικτυπου

Διαβουλεύσεις με τα ενδιαφερόμενα μέρη

Μέθοδοι διαβούλευσης, κύριοι τομείς-στόχοι και γενικά χαρακτηριστικά των ερωτηθέντων

Ζητήθηκε η γνώμη της ομάδας «Δασμολογική Οικονομία», η οποία αντιπροσωπεύει τον βιομηχανικό κλάδο κάθε κράτους μέλους.

Σύνοψη των απαντήσεων και τρόπος με τον οποίον λήφθηκαν υπόψη

Όλες οι ποσοστώσεις που παρατίθενται ανταποκρίνονται στη συμφωνία που επιτεύχθηκε στο πλαίσιο της ομάδας.

Συγκέντρωση και χρήση εμπειρογνωμοσύνης

Σχετικοί επιστημονικοί/ειδικοί τομείς

Εμπειρογνώμονες που εκπροσωπούν τα κράτη μέλη στην Ομάδα Δασμολογικής Οικονομίας.

Χρησιμοποιηθείσα μέθοδος

Ανοικτή διαβούλευση.

Κυριότεροι οργανισμοί/εμπειρογνώμονες που συμμετείχαν στις διαβουλεύσεις

Εμπειρογνώμονες που ορίσθηκαν από κάθε κράτος μέλος.

Σύνοψη των απόψεων που διατυπώθηκαν και ελήφθησαν υπόψη

Δεν αναφέρθηκαν ενδεχόμενοι σοβαροί κίνδυνοι με αμετάκλητες συνέπειες.

Συμφωνία της ομάδας «Δασμολογικής Οικονομία».

Μέσα που χρησιμοποιήθηκαν για τη δημοσιοποίηση των απόψεων των εμπειρογνωμόνων

Δημοσίευση της πρότασης.

Εκτίμηση αντικτύπου

Δεν ισχύει.

Στο νομοθετικό πρόγραμμα και στο πρόγραμμα εργασίας της Επιτροπής για το 2009 δεν γίνεται αναφορά στην πρόταση.

Νομικά στοιχεια της προτασης

Συνοπτική παρουσίαση της προτεινόμενης δράσης

Κανονισμός του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

Νομική βάση

Άρθρο 26 της συνθήκης ΕΚ.

Αρχή της επικουρικότητας

Η αρχή της επικουρικότητας δεν εφαρμόζεται, δεδομένου ότι η πρόταση εμπίπτει στην αποκλειστική αρμοδιότητα της Κοινότητας.

Αρχή της αναλογικότητας

Η πρόταση είναι σύμφωνη με την αρχή της αναλογικότητας για τους ακόλουθους λόγους:

Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους φορείς του εξωτερικού εμπορίου και είναι σύμφωνα με την ανακοίνωση της Επιτροπής του 1998 σχετικά με τις αυτόνομες δασμολογικές αναστολές και ποσοστώσεις (ΕΕ C 128 της 25.4.1998, σ. 2).

Επιλογή μέσων

Προτεινόμενα μέσα: κανονισμός

Η προσφυγή σε άλλα μέσα δεν θα ήταν σκόπιμη για τους ακόλουθους λόγους:

Δυνάμει του άρθρου 26 της συνθήκης ΕΚ, οι αυτόνομες δασμολογικές ποσοστώσεις εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής.

Δημοσιονομικές Επιπτώσεις

Μη είσπραξη δασμών συνολικού ύψους - 2 359 739 €.

προσθετεσ πληροφοριεσ

Τροποποίηση υφιστάμενης νομοθεσίας

Με την έγκριση της πρότασης θα τροποποιηθούν ορισμένες νομοθετικές διατάξεις.

Στο παράρτημα της πρότασης κανονισμού θα δημοσιευτεί ενοποιημένος κατάλογος των αυτόνομων δασμολογικών ποσοστώσεων.

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής[1],

Εκτιμώντας τα ακόλουθα:

1. Στις 20 Δεκεμβρίου 1996, το Συμβούλιο εξέδωσε τον κανονισμό (ΕΚ) αριθ. 2505/96[2]. Η κοινοτική ζήτηση για τα προϊόντα στα οποία εφαρμόζεται ο εν λόγω κανονισμός πρέπει να καλυφθεί υπό τους πλέον ευνοϊκούς όρους. Προς τον σκοπό αυτό, από την 1η Ιανουαρίου 2009 πρέπει να ανοιχθούν νέες κοινοτικές δασμολογικές ποσοστώσεις με μηδενικούς δασμούς για τις αναγκαίες ποσότητες, χωρίς ωστόσο να διαταραχθεί η αγορά των εν λόγω προϊόντων.

2. Οι ποσότητες για δύο αυτόνομες κοινοτικές δασμολογικές ποσοστώσεις δεν επαρκούν για να καλύψουν τις ανάγκες της κοινοτικής βιομηχανίας κατά την τρέχουσα περίοδο ποσοστώσεων που λήγει στις 31 Δεκεμβρίου 2008. Ως εκ τούτου, οι ποσότητες αυτές πρέπει να αυξηθούν με ισχύ από 1ης Ιανουαρίου 2008.

3. Η ποσότητα για μια αυτόνομη κοινοτική ποσόστωση διαταράσσει την εσωτερική αγορά της Κοινότητας. Κατά συνέπεια, πρέπει να μειωθεί η ποσότητα της εν λόγω ποσόστωσης.

4. Δεν είναι πλέον προς το συμφέρον της Κοινότητας να συνεχίσει να παραχωρεί, το 2009, κοινοτικές δασμολογικές ποσοστώσεις για ορισμένα προϊόντα τα οποία έτυχαν τέτοιων ποσοστώσεων το 2008. Οι ποσοστώσεις αυτές πρέπει, συνεπώς, να τερματισθούν από 1ης Ιανουαρίου 2009 και τα αντίστοιχα προϊόντα πρέπει να διαγραφούν από τον κατάλογο του παραρτήματος Ι του κανονισμού (ΕΚ) αριθ. 2505/96.

5. Λόγω του μεγάλου αριθμού των τροποποιήσεων που πρέπει να επέλθουν και για λόγους σαφήνειας, πρέπει να αντικατασταθεί εξ ολοκλήρου το παράρτημα Ι του κανονισμού (ΕΚ) αριθ. 2505/96.

6. Ως εκ τούτου, ο κανονισμός (ΕΚ) αριθ. 2505/96 πρέπει να τροποποιηθεί αναλόγως.

7. Δεδομένου ότι η περίοδος ισχύος των ποσοστώσεων αρχίζει την 1η Ιανουαρίου 2009, ο κανονισμός πρέπει να τεθεί σε εφαρμογή την ίδια ημερομηνία με άμεση ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΚ) αριθ. 2505/96 αντικαθίσταται από το κείμενο που παρατίθεται στο παράρτημα του παρόντος κανονισμού.

Άρθρο 2

Με ισχύ από την 1η Ιανουαρίου 2008, στο παράρτημα Ι του κανονισμού (ΕΚ) αριθ. 2505/96:

- ο όγκος της δασμολογικής ποσόστωσης με αύξοντα αριθμό 09.2812 καθορίζεται σε 4.000 τόνους,

- ο όγκος της δασμολογικής ποσόστωσης με αύξοντα αριθμό 09.2950 ορίζεται σε 15.000 τόνους.

Άρθρο 3

Με ισχύ από την 1η Ιανουαρίου 2009, στο παράρτημα Ι του κανονισμού (ΕΚ) αριθ. 2505/96:

- ο όγκος της δασμολογικής ποσόστωσης με αύξοντα αριθμό 09.2908 καθορίζεται σε 40.000 τόνους.

Άρθρο 4

Με ισχύ από την 1η Ιανουαρίου 2009, στο παράρτημα Ι του κανονισμού (ΕΚ) αριθ. 2505/96 εισάγεται η σειρά με αύξοντα αριθμό 09.2631.

Άρθρο 5

Με ισχύ από την 1η Ιανουαρίου 2009, στο παράρτημα Ι του κανονισμού (ΕΚ) αριθ. 2505/96 διαγράφονται οι σειρές με αύξοντα αριθμό 09.2618, 09.2713, 09.2719, 09.2771 και 09.2775.

Άρθρο 6

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός εφαρμόζεται από την 1 Ιανουαρίου 2009.

Ωστόσο, το άρθρο 2 εφαρμόζεται από την 1 Ιανουαρίου 2008.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

«ΠΑΡΑΡΤΗΜΑ I

Αύξων αριθμός | Κωδικός ΣΟ | TARIC | Περιγραφή | Ποσοστωτική περίοδος | Όγκος ποσόστωσης | Ποσοστωτικός δασμός (%) |

09.2849 | ex 0710 80 69 | 10 | Μανιτάρια του είδους Auricularia polytricha, μη βρασμένα ή βρασμένα σε νερό ή ατμό, κατεψυγμένα, που προορίζονται για την παρασκευή έτοιμων γευμάτων [1] [2] | 1.1.-31.12. | 700 τόνοι | 0 % |

09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Φυσικά καπνά ακατέργαστα ή που δεν έχουν βιομηχανοποιηθεί, ακόμη και κομμένα σε κανονική μορφή, με δασμολογική αξία όχι μικρότερη από 450 EUR/100 kg καθαρού βάρους, που προορίζονται για εξωτερικό περιτύλιγμα ή ενδιάμεσο περιτύλιγμα κατά την παραγωγή των προϊόντων της διάκρισης 2402 10 00 (1) | 1.1-31.12. | 6 000 τόνοι | 0 % |

09.2841 | ex 2712 90 99 | 10 | Μείγμα 1-αλκενίων, που περιέχει, κατά βάρος 80 % ή περισσότερα 1-αλκένια με μήκος αλύσου 20 ή 22 άτομα άνθρακα | 1.1.-31.12. | 10.000 τόνοι | 0 % |

09.2703 | ex 2825 30 00 | 10 | Οξείδια και υδροξείδια βαναδίου, που προορίζονται αποκλειστικά στην κατασκευή κραμάτων (1) | 1.1-31.12. | 13.000 τόνοι | 0 % |

09.2806 | ex 2825 90 40 | 30 | Τριοξείδιο του βολφραμίου | 1.1.-31.12. | 12.000 τόνοι | 0 % |

09.2611 | ex 2826 19 90 | 10 | Φθοριούχο ασβέστιο, συνολικής περιεκτικότητας σε αργίλιο, μαγνήσιο και νάτριο που δεν υπερβαίνει τα 0,25 mg/kg, με τη μορφή σκόνης | 1.1.-31.12. | 55 τόνοι | 0 % |

09.2837 | ex 2903 49 80 | 10 | Βρομοχλωρομεθάνιο | 1.1.-31.12. | 600 τόνοι | 0 % |

09.2933 | ex 2903 69 90 | 30 | 1,3-Διχλωροβενζόλιο | 1.1.-31.12. | 2.600 τόνοι | 0 % |

09.2950 | ex 2905 98 10 | 10 | 2-Χλωροαιθανόλη, που προορίζεται για την κατασκευή υγρών θειοπλαστικών της διάκρισης 4002 99 90 (1) | 1.1.-31.12. | 15.000 τόνοι | 0 % |

09.2851 | ex 2907 12 00 | 10 | o-Κρεσόλη καθαρότητας 98,5 % κατά βάρος ή περισσότερο | 1.1.-31.12. | 20.000 τόνοι | 0 % |

09.2624 | 2912 42 00 | Αιθυλοβανιλίνη (3-αιθοξύ-4-υδροξυβενζαλδεΐδη) | 1.1.-31.12. | 600 τόνοι | 0 % |

09.2767 | ex 2910 90 00 | 80 | Αλλυλογλυκιδυλαιθέρας | 1.1.-31.12. | 1.500 τόνοι | 0 % |

09.2972 | 2915 24 00 | Οξικός ανυδρίτης | 1.1.-31.12. | 20.000 τόνοι | 0 % |

09.2769 | ex 2917 13 90 | 10 | Σεβακικό διμεθύλιο | 1.1.-31.12. | 1.300 τόνοι | 0 % |

09.2808 | ex 2918 22 00 | 10 | ο-Ακετυλοσαλικυλικό οξύ | 1.1.-31.12. | 120 τόνοι | 0 % |

09.2975 | ex 2918 30 00 | 10 | Βενζοφαινόνη-3,3':4,4'-τετρακαρβοξυλικός διανυδρίτης | 1.1.-31.12. | 1.000 τόνοι | 0 % |

09.2602 | ex 2921 51 19 | 10 | o-φινελοδιαμίνη | 1.1.-31.12. | 1.800 τόνοι | 0 % |

09.2977 | 2926 10 00 | Ακρυλο-νιτρίλιο | 1.1.-31.12. | 30.000 τόνοι | 0 % |

09.2030 | ex 2926 90 95 | 74 | Chlorothalonil | 1.1.-31.12. | 1.500 τόνοι | 0 % |

09.2002 | ex 2928 00 90 | 30 | Φαινυλυδραζίνη | 1.1.-31.12. | 1.000 τόνοι | 0 % |

09.2917 | ex 2930 90 13 | 90 | Κυστίνη | 1.1.-31.12. | 600 τόνοι | 0 % |

09.2603 | ex 2930 90 85 | 79 | Δις(3-τριαιθοξυσιλυλοπροποπυλο)τετρασουλφίδιο | 1.1.-31.12. | 9.000 τόνοι | 0 % |

09.2810 | 2932 11 00 | Τετραϋδροφουράνιο | 1.1-31.12. | 20.000 τόνοι | 0 % |

09.2955 | ex 2932 19 00 | 60 | Flurtamone (ISO) | 1.1.-31.12. | 300 τόνοι | 0 % |

09.2812 | ex 2932 29 85 | 77 | εξαν-6-ολίδιο | 1.1.-31.12. | 4.000 τόνοι | 0 % |

09.2615 | ex 2934 99 90 | 70 | Ριβονουκλεϊκό οξύ | 1.1.-31.12. | 110 τόνοι | 0 % |

09.2619 | ex 2934 99 90 | 71 | 2-Θειενυλακετονιτρίλιο | 1.1.-31.12. | 80 τόνοι | 0 % |

09.2945 | ex 2940 00 00 | 20 | Δ-Ξυλόζη | 1.1.-31.12. | 400 τόνοι | 0 % |

09.2908 | ex 3804 00 90 | 10 | Λιγνοσουλφονικό νάτριο | 1.1.- 31.12. | 40.000 τόνοι | 0 % |

09.2889 | 3805 10 90 | Αιθέριο έλαιο που προκύπτει κατά την κατεργασία των ξύλων για την παρασκευή χαρτόμαζας με θειικό άλας | 1.1.-31.12. | 20.000 τόνοι | 0 % |

09.2935 | 3806 10 10 | Κολοφώνια και ρητινικά οξέα από κόμμεος | 1.1.- 31.12. | 280.000 τόνοι | 0 % |

09.2814 | ex 3815 90 90 | 76 | Καταλύτης αποτελούμενος από διοξείδιο του τιτανίου και τριοξείδιο του βολφραμίου | 1.1.-31.12. | 1.600 τόνοι | 0 % |

09.2829 | ex 3824 90 97 | 19 | Στερεό εκχύλισμα υπολείμματος αδιάλυτο σε αλυφατικούς διαλύτες, λαμβανόμενο κατά την εξαγωγή κολοφωνίου από το ξύλο, το οποίο παρουσιάζει τα ακόλουθα χαρακτηριστικά: — περιεκτικότητα κατά βάρος σε ρητινικά οξέα κατώτερη ή ίση του 30 %, — βαθμό οξύτητας κατώτερο ή ίσο με 110, και — σημείο τήξεως ανώτερο των 100 °C | 1.1.-31.12. | 1.600 τόνοι | 0 % |

09.2914 | ex 3824 90 97 | 26 | Υδατικό διάλυμα που περιέχει κατά βάρος 40 % ή περισσότερο ξηρών εκχυλισμάτων βεταΐνης και κατά βάρος τουλάχιστον 5 %, αλλά όχι περισσότερο από 30 % οργανικών ή ανόργανων αλάτων | 1.1.-31.12. | 5.000 τόνοι | 0 % |

09.2986 | ex 3824 90 97 | 76 | Μείγματα τριτοταγών αμινών, με κατά βάρος περιεκτικότητα: — 60 % ή περισσότερο δοδεκυλοδιμεθυλαμίνης — 20 % ή περισσότερο διμεθυλ(τετραδεκυλ)αμίνης — 0,5 % ή περισσότερο δεκαεξιλοδιμεθυλαμύνης, που προορίζεται για την κατασκευή οξειδίων αμινών (1) | 1.1-31.12. | 14.315 τόνοι | 0 % |

09.2907 | ex 3824 90 97 | 86 | Μείγμα από φυτοστερόλες, υπό μορφή σκόνης, με περιεκτικότητα κατά βάρος: — 75 % ή μεγαλύτερη σε στερόλες, — όχι μεγαλύτερη από 25 % σε στανόλες, για χρήση στην παραγωγή στανολεστέρων/στερολεστέρων (1) | 1.1.-31.12. | 2.500 τόνοι | 0 % |

09.2140 | ex 3824 90 97 | 98 | Μείγμα τριτοταγών αμινών, με κατά βάρος περιεκτικότητα: — 2,0-4,0 % της N,N-διμεθυλο-1-οκταναμίνης — κατ’ ελάχιστο όριο, 94 % της N,N-διμεθυλο-1-δεκαναμίνης — κατ’ ανώτατο όριο, 2 % της N,N-διμεθυλο-1-δωδεκαναμίνης | 1.1.-31.12. | 4.500 τόνοι | 0 % |

09.2992 | ex 3902 30 00 | 93 | Συμπολυμερές προπυλενίου και βουτιλενίου, που περιέχει, κατά βάρος, όχι ολιγότερο από 60 % αλλά όχι περισσότερο από 68 % προπυλένιο και όχι ολιγότερο από 32 % αλλά όχι περισσότερο από 40 % βουτιλένιο, ιξώδους συντήξεως που δεν υπερβαίνει 3.000 mPa στους 190° C, σύμφωνα με τη μέθοδο ASTM D 3236, που προορίζεται να χρησιμοποιηθεί ως συγκολλητικό στην παραγωγή προϊόντων της διάκρισης 4818 40 (1) | 1.1.-31.12. | 1.000 τόνοι | 0 % |

09.2947 | ex 3904 69 90 | 95 | Πολύ(φθοριούχο βινιλιδένιο), σε μορφή σκόνης, που προορίζεται για την παρασκευή χρωμάτων ή βερνικιών για την επένδυση μετάλλων (1) | 1.1.-31.12. | 1.300 τόνοι | 0 % |

09.2604 | ex 3905 30 00 | 10 | Πολυ(βινυλική αλκοόλη), εν μέρει ενωμένη με ακεταλικό δεσμό με το άλας νατρίου της 5-(4-αζιδο-2-σουλφονοβενζυλιδενο)-3-(φορμυλοπροπυλο)-ροδανίνης | 1.1.-31.12. | 100 τόνοι | 0 % |

09.2616 | ex 3910 00 00 | 30 | Πολυδιμεθυλοσυλοξάνιο με βαθμό πολυμερισμού 2800 μονομερείς μονάδες (±100) | 1.1.-31.12. | 1.300 τόνοι | 0 % |

09.2816 | ex 3912 11 00 | 20 | Οξική κυτταρίνη σε μορφή νιφάδων, προοριζόμενη για την παραγωγή στουπιών οξικής κυτταρίνης (1) | 1.1.-31.12. | 45.500 τόνοι | 0 % |

09.2818 | ex 6902 90 00 | 10 | Τούβλα πυρίμαχα — μήκους ακμής μεγαλύτερου από 300 mm και — περιεκτικότητας σε TiO2 όχι περισσότερο από 1 % κατά βάρος και — περιεκτικότητας σε Al2O3 όχι περισσότερο από 0,4 % κατά βάρος και — με μεταβολή όγκου λιγότερο από 9 % σε θερμοκρασία 1.700° C | 1.1.-31.12. | 75 τόνοι | 0 % |

09.2628 | ex 7019 52 00 | 10 | Υαλοΰφασμα ενισχυμένο με ίνες ύαλου από πλαστική ύλη, βάρους 120 g/m²(±10 g/m²), που συνήθως χρησιμοποιείται για την κατασκευή οθονών κατά των εντόμων, πτυσσόμενες και σταθερού πλαισίου | 1.1.-31.12. | 350.000 m² | 0 % |

09.2799 | ex 7202 49 90 | 10 | Σιδηροχρώμιο που περιέχει κατά βάρος 1,5 % αλλά όχι περισσότερο από 4 % άνθρακα και όχι περισσότερο από 70 % χρώμιο | 1.1.-31.12. | 50.000 τόνοι | 0 % |

09.2629 | ex 7616 99 90 | 85 | Τηλεσκοπική λαβή αλουμινίου, που προορίζεται να χρησιμοποιηθεί στην κατασκευή αποσκευών (1) | 1.1.-31.12. | 240.000 μονάδες | 0 % |

09.2763 | ex 8501 40 80 | 30 | Μονοφασικός ηλεκτροκινητήρας εναλλασσόμενου ρεύματος με συλλέκτη, ισχύος εξόδου που υπερβαίνει τα 750 W, ισχύος εισόδου άνω των 1 600 W, αλλά η οποία δεν υπερβαίνει τα 2 700 W, εξωτερικής διαμέτρου άνω των 120 mm (± 0,2 mm) αλλά η οποία δεν υπερβαίνει τα 135 mm (± 0,2 mm), ονομαστικής ταχύτητας περιστροφής άνω των 30 000 ΣΑΛ, αλλά η οποία δεν υπερβαίνει τις 50 000 ΣΑΛ, εφοδιασμένος με ανεμιστήρα επαγωγής αέρα, για χρήση στην κατασκευή ηλεκτρικών σκουπών (1) | 1.1.- 31.12. | 2 000 000 μονάδες | 0 % |

09.2620 | ex 8526 91 20 | 20 | Διάταξη με λειτουργία προσδιορισμού στίγματος για παγκόσμιο δορυφορικό σύστημα εντοπισμού στίγματος (GPS) | 1.1.-31.12. | 2 000 000 μονάδες | 0 % |

09.2003 | ex 8543 70 90 | 63 | Τασικατευθυνόμενη γεννήτρια συχνότητας αποτελούμενη από ενεργητικά και παθητικά στοιχεία συναρμολογημένα σε τυπωμένο κύκλωμα, περικλεισμένο σε κιβώτιο του οποίου οι δεν υπερβαίνουν τα 30 Χ 30 mm | 1.1.-31.12. | 1.400.000 μονάδες | 0 % |

09.2631 | ex 9001 90 00 | 80 | Γυάλινοι φακοί, πρίσματα και συγκολλημένα μεταξύ τους στοιχεία που δεν έχουν συναρμολογηθεί, για χρήση στην παραγωγή προϊόντων των κωδικών ΣΟ 9005, 9013 και 9015 (1) | 1.1.-31.12. | 5.000.000 μονάδες | 0 % |

(1) | Η υπαγωγή σε αυτή τη διάκριση υπόκειται σε όρους που προβλέπονται από τις σχετικές κοινοτικές διατάξεις (βλ. άρθρα 291 έως 300 του κανονισμού (EΟΚ) αριθ. 2454/93 της Επιτροπής (ΕΕ L 253 της 11.10.1993, σ. 1). |

(2) | Ωστόσο, το μέτρο δεν χορηγείται όταν η επεξεργασία πραγματοποιείται από επιχειρήσεις λιανικής πώλησης ή επιχειρήσεις εστιάσεως. |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Κανονισμός του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:

Κεφάλαιο και άρθρο: Κεφάλαιο 12, άρθρο 120

Ποσό του προϋπολογισμού για το έτος 2008: 16 431 900 000 ευρώ

Ποσό εγγεγραμμένο στον προϋπολογισμό για το έτος 2009: 17 655 800 000 ευρώ

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

x(H πρόταση δεν έχει δημοσιονομικές επιπτώσεις επί των δαπανών, αλλά έχει δημοσιονομικές επιπτώσεις επί των εσόδων – με τα εξής αποτελέσματα:

(εκατ. ευρώ, μέχρι πρώτου δεκαδικού ψηφίου)

Γραμμή προϋπολογισμού | Έσοδα[3] | Περίοδος 12 μηνών που αρχίζει στις ηη/μμ/εεεε | [Έτη 2008 και 2009] |

Άρθρο 120 | Επίπτωση στους ιδίους πόρους | 01/01/2008 | - 0,2 |

Άρθρο 120 | Επίπτωση στους ιδίους πόρους | 01/01/2009 | + 2,6 |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι διατάξεις για τη διαχείριση των δασμολογικών ποσοστώσεων προβλέπουν τα μέτρα που απαιτούνται για την πρόληψη και την προστασία από την απάτη και τις παρατυπίες.

ΠΑΡΑΡΤΗΜΑ I

Ισχύει από 1. 1.2008:

Περιγραφή του προϊόντος | Ποσότητα της ποσόστωσης (μονάδα/τόνοι) | Εκτιμώμενη τιμή (ευρώ ανά μονάδα / ευρώ ανά τόνο) | Δασμός (%) (2009 ΚΔ) | Ποσοστωτικός δασμός (%) | Αναμενόμενη απώλεια εσόδων (σε ευρώ) |

Ολίδιο 09.2812 | + 1 000 τόνοι (αρχικός όγκος: 3 000 τόνοι) | 2 040 | 6,5 | 0 | + 132 600 |

Αιθανόλη 09.2950 | + 3.000 τόνοι (αρχικός όγκος: 12 000 τόνοι) | 733 | 5,5 | 0 | + 120 945 |

Συνολική απώλεια εσόδων: (253 545 ευρώ–63 386 ευρώ) +190 159 ευρώ καθαρά.

ΠΑΡΑΡΤΗΜΑ II

Ισχύει από 1.1.2009:

Περιγραφή του προϊόντος | Ποσότητα της ποσόστωσης (μονάδα/τόνοι) | Εκτιμώμενη τιμή (ευρώ ανά μονάδα / ευρώ ανά τόνο) | Δασμός (%) (2009 ΚΔ) | Ποσοστωτικός δασμός (%) | Αναμενόμενη διακύμανση της απώλειας εσόδων σε σχέση με την προηγούμενη ποσοστωτική περίοδο (σε ευρώ) |

Χλωρομανδε-λικό οξύ 09.2618 | 0 τόνοι (αρχικός όγκος: 100 τόνοι) | 90 000 | 6,5 | 0 | - 585 000 |

Φακοί + πρίσματα 09.2631 | + 5.000.000 μονάδες | 2,50 | 2,9 | 0 | + 362 500 |

Γλυκά κεράσια 09.2713 | 0 τόνοι (αρχικός όγκος: 2 000 τόνοι) | 2 500 | 25,6 | 0 | - 1 280 000 |

Ξινά κεράσια 09.2719 | 0 τόνοι (αρχικός όγκος: 2 000 τόνοι) | 2 500 | 25,6 | 0 | - 1 280 000 |

Αναστροφέας 09.2771 | 0 μονάδες (αρχικός όγκος: 800 000 μονάδες) | 21,72 | 3,3 | 0 | - 573 408 |

Μετατροπέας 09.2775 | 0 μονάδες (αρχικός όγκος: 200 000 μονάδες) | 6,66 | 3,3 | 0 | - 43 956 |

Συνολική απώλεια εσόδων σε σχέση με την προηγούμενη ποσοστωτική περίοδο:(3 399 864 ευρώ – 849 966 ευρώ) 2 549 898 ευρώ καθαρά.

[1] EE C της , σ. .

[2] ΕΕ L 345 της 31.12.1996, σ. 1.

[3] Όσον αφορά τους παραδοσιακούς ίδιους πόρους (γεωργικοί δασμοί, εισφορές ζάχαρης και τελωνειακοί δασμοί), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).